kardosdrur/scandi-wiki huggingface dataset:
Slaget ved Nesjar

Slaget ved Nesjar var et slag mellem Olav Haraldsson (Olav den Hellige) - og allierede norske stormænd under ledelse af jarlen Svein Håkonsson (Svend jarl og Einar Tambeskælver). Slaget fandt sted palmesøndag 25. marts 1016 ved Mølen og Værvågen uden for Helgeroa i Brunlanes i Larvik. 

Svend jarl havde 45 skibe og 3000 mand under sin kommando, mens Olav havde 30 skibe og ca. 2000 mand. I slaget sejrede Olav Haraldsson over en række af de mægtigste norske høvdinger: Svein Håkonsson, Erling Skjalgsson og Einar Tambeskælver. Med denne sejr tog Olav Haraldsson et vigtig skridt mod kristningen og samlingen af Norge. Svend jarl flygtede udenlands og døde kort efter. Skjalden Sigvat Tordsson var til stede og forfattede Nesjarvisene kort efter slaget. I Sigvats digt nævnes en ugedag for første gang i norsk historie. Slaget skete palmesøndag til trods for at kirkelederne mente, at fyrsterne skulle indstille krigsførelse på kirkens festdage.

Historikerne er uenige om varigheden af slavet ved Nesjar. Slaget antages at have stået i det sydvestlige hjørne af Brunlanes.

Referencer

Eksterne henvisninger 
 Norsk biografisk leksikon, Svein Håkonsson

Litteratur 
 Snorre Sturlason, Olav den helliges saga (Heimskringla), kap. 46
 Sigvat Tordsson (Sigvat skald), skaldedigtet Nesjavisur

Nesjar
Norges historie
Nesjar
Begivenheder i 1016
Grundsetmoen Station

Grundsetmoen Station (Grundsetmoen stasjon eller Grundsetmoen holdeplass) var en jernbanestation på Rørosbanen, der lå i Elverum kommune i Norge. Resterne af den eksisterer dog stadig i form af en kort perron af træ. Der er adgang til den ad vejen til Strandfossen kraftverk, der ligger lige øst for banen. Vejen krydser banen i form af en niveauoverskæring med halvbomme ved den sydlige ende af stationen.

Stationen blev oprettet som trinbræt 18. oktober 1954. Den blev nedlagt 5. november 1967. I praksis blev den dog fortsat betjent af skoletog indtil 1997.

Litteratur

Eksterne henvisninger 

 Grundsetmoen Station på Norske jernbanestasjoner

Noter 

Stationer på Rørosbanen
Nedlagte jernbanestationer i Norge
Etableret i 1954
Ophørt i 1997
Jernbanestationer i Hedmark
Eventyret om fjeren og rosen

Eventyret om fjeren og rosen er en fortælling af Josefine Ottesen, udgivet i 1986. Den handler om kongen af Det Smukke Land, som forelsker sig i hejrepigen Ea, men af lutter kærlighed kommer til at svigte hende. Derfor bliver det kongen selv, der må påtage sig at tyde spådommen, som kan frelse både hans eget land og Fuglelandet fra den truende sump.

Råmanuskriptet til bogen er skrevet på kun 10 dage, mens Josefines mor var meget syg og lå på hospitalet og Josefine boede i hendes hus. Det var en hård proces, der da også var skyld i, at bogen udkom uden den slutning, Josefine oprindelig havde tænkt sig. Men 20 år senere er Eventyret om fjeren og rosen blevet genudgivet i en gennemskrevet udgave og med den slutning, der oprindelig var Josefines ønske. Tilligemed er der i jubilæumsudgaven også en CD med den musik som Josefines mand, musikeren Jan Schønemann, har skrevet til fortællingen og som de sammen optræder med som koncertfortælling med Søgaard/Schønemanns kvartet

Josefine Ottesen modtog i 1987 Kulturministeriets Børnebogspris for bogen.

Noter 

Ungdomsbøger
Bøger af Josefine Ottesen
Litteratur i 1986
Harborg Station

Harborg Station (Harborg stoppested) var en jernbanestation på Rørosbanen, der lå i Røros kommune i Norge. Stationen lå oprindeligt ved banens højeste punkt, 670 meter over havet, der er markeret med en bautasten.

Stationen blev oprettet som 10. november 1913, tre år efter at en svævebane fra Kongens gruve var ført ned til banens højeste punkt som erstatning for Arvedalslinjen. Den blev opgraderet til holdeplads omkring 1919 men atter nedgraderet til trinbræt 1. juli 1926, da udbyttet fra minen var aftaget noget, og driften kun var sporadisk. Svævebanestationen brændte i 1945, men svævebanen var i drift helt indtil Nordgruvefeltet blev nedlagt i 1948. 13. september 1965 blev stationen flyttet fra den oprindelige placering ved 416,77 km og 160 meter tættere på Røros til 416,61 km. Betjeningen med persontog blev indstillet 2. juni 1985, og 31. maj 1987 blev stationen nedlagt.

Der blev opført en stationsbygning mellem 1910 og 1913. Den blev senere revet ned.

Litteratur

Eksterne henvisninger 

Stationer på Rørosbanen
Nedlagte jernbanestationer i Norge
Etableret i 1913
Ophørt i 1987
Jernbanestationer i Trøndelag
Hjellum Station

Hjellum Station (Hjellum stasjon) var en jernbanestation på Rørosbanen, der lå i byområdet Hjellum i Hamar kommune i Norge.

Stationen åbnede sammen med den første del af banen fra Hamar til Grundset 23. juni 1862. Den blev nedgraderet til trinbræt 1. januar 1982. Betjeningen med persontog blev indstillet 1. juni 1986, og 27. maj 1990 blev stationen nedlagt.

Stationsbygningen blev opført til åbningen i 1862 efter tegninger af Georg Andreas Bull. Den er senere blevet ombygget noget men står i øvrigt stadig. Af perronen er der kun lidt tilbage. Fylkesvei 117 krydser banen lige øst for stationsbygningen.

Litteratur

Eksterne henvisninger 

Stationer på Rørosbanen
Nedlagte jernbanestationer i Norge
Etableret i 1862
Ophørt i 1990
Jernbanestationer i Hedmark
Agung

Agung eller Gunung Agung er en stratovulkan (også kaldet keglevulkan) på den Indonesiske ø Bali. Vulkanen der er 3161 m høj, ligger på øens østlige side, og er øens højeste punkt. Den dominerer det omkringliggende terræn, bl.a. har den stor indflydelse på vejret omkring, især mængden af nedbør. På afstand ses tydligt Agungs næsten perfekte kegleformede facon. Fra dens top ses tydeligt toppen af Rinjani-bjerget på den nærliggende ø Lombok øst for, også selvom begge bjerges toppe tit er indhyldet i tåge.

Agung er en aktiv vulkan, med et stort og dybt krater, der fra tid til anden udspyer damp, røg og aske. Vulkanen har indenfor de sidste 150 år haft tre meget kraftige udbrud. Den påbegyndte sit nyeste kraftige udbrud i slutningen af november 2017. Udbruddet i 1963-64 var meget eksplosivt og alt ødelæggende, hvor op mod 1500 personer omkom.

På vulkanens sydvestlige skråninger, findes ca. 1.000 m oppe, tempel-komplekset Besakih, der er øens mest hellige (hinduistiske) tempel. Det største af templerne er Pura Penataran, derudover findes 85 andre templer. For balinesere er det en særlig pilgrimsfærd at besøge templet.

Kilder 

Bali
Bjerge i Indonesien
Vulkaner i Indonesien
Østgrønlandsk

Østgrønlandsk (østgrønlandsk: tunumiisut, vestgrønlandsk: tunumiusut "som en fra Tunu") er enten en dialekt af grønlandsk eller et selvstændigt inuitisk sprog, som tales på den grønlandske østkyst, i Ammassalik Kommune og Ittoqqortoormiit Kommune.

En stor del af østgrønlandsk ordforråd (iflg. Louis-Jacques Dorais 30 % eller mere) adskiller sig fra vestgrønlandsk, dels på grund af navnetabu, dvs. den tradition at en afdøds navn (som ofte også var et appellativ) ikke måtte siges indtil et barn blev opkaldt efter den døde. Da Østgrønland var (og er) tyndere befolket end Vestgrønland, forsvandt ord lettere ved denne proces.

Noter

Grønlandsk sprog
Sprog i Grønland
Méline Nocandy

Méline Nocandy (født 25. februar 1998 i Saint-Claude) er en fransk håndboldspiller, som spiller for Metz Handball og det franske landshold.

Referencer

Eksterne henvisninger 
 

Håndboldspillere fra Frankrig
Håndboldspillere fra Metz Handball
Håndboldspillere ved sommer-OL 2020
Orlane Kanor

Orlane Kanor (født 16. juni 1997 i Les Abymes, Guadeloupe) er en fransk håndboldspiller, som spiller for rumænske CS Rapid București og Frankrigs kvindehåndboldlandshold.

Karriere 
I 2015 forlod hun hendes fødeø Guadeloupe og sin klub Zayen la Morne à l'eau eller l'Intrépide de Saint-Anne for at spille i den franske storklub Metz Handball's træningscenter. Hun debuterede på første holdet i sæsonen 2016-2017 og havde allerede præsteret stort i efteråret 2016, i fraværet af tyske Xenia Smits fra skade.

Hun blev i Februar 2017, indkaldt til samling af den franske landstræner Olivier Krumbholz, for at deltage ved Golden League-turneringen på hjemmebane. Hun fik dog først debut på A-landsholdet i en landskamp mod . Hun fik hendes første slutrunde-debut ved VM i Kvindehåndbold 2017 i Tyskland, hvor  vandt guld. Hun har efterfølgende, deltaget ved EM 2018 på hjemmebane hvor man igen vandt guld og VM 2019 i Japan.

Privatliv 
Hun enægget tvillingsøster med Laura Kanor, der også spiller professionel håndbold

Referencer

Eksterne henvisninger 

Håndboldspillere fra Frankrig
Personer fra Guadeloupe
Håndboldspillere fra Metz Handball
Marie-Hélène Sajka

Marie-Hélène Sajka (født 13. september 1997 i Nancy) er en fransk håndboldspiller, som spiller for Neptunes de Nantes og Frankrigs kvindehåndboldlandshold.

Hun har tidligere spillet for den danske klub Nykøbing Falster Håndboldklub, samt de franske klubber Metz Handball og Paris 92.

Referencer

Eksterne henvisninger 

Håndboldspillere fra Frankrig
Håndboldspillere fra Paris 92
Håndboldspillere fra Metz Handball
Håndboldspillere fra Nykøbing Falster Håndboldklub
Meghan, hertuginde af Sussex

Meghan, hertuginde af Sussex (født Rachel Meghan Markle 4. august 1981 i Los Angeles i USA) er en amerikansk tidligere film- og tv-skuespiller, der er medlem af det britiske kongehus via sit ægteskab med Kong Charles 3.'s yngste barn prins Harry. Hun er desuden kendt for sit humanitære engagement.

Privatliv 

Meghan Markle blev kæreste med skuespiller og producer Trevor Engelson i 2004. Parret blev gift i Ocho Rios, Jamaica den 10. september 2011, og blev skilt i august 2013.

I juni 2016 indledte hun et forhold til prins Harry. De mødtes på en blind date, som en fælles ven havde arrangeret. Den 27. november 2017 blev det bekendtgjort, at parret havde forlovet sig. Brylluppet blev holdt 19. maj 2018.

I oktober 2018 meddelte parret, at de ventede deres første barn til foråret. Den 6. maj 2019 nedkom Meghan med en søn, der fik navnet Archie Harrison Mountbatten-Windsor. I november 2020 afslørede hertuginden i en udtalelse til The New York Times, at hun aborterede i juli 2020.

I starten af 2020 meddelte Prins Harry og hertuginde Meghan at de ville træde tilbage i det britiske kongehus. De flyttede i første omgang til Canada og er sidenhen flyttet til Californien, USA.

Den 14. februar 2021 blev det annonceret, at hertuginden er gravid med sit andet barn. I sit afslørende interview med Oprah Windfrey, kunne hun og Harry afsløre, at deres andet barn er en pige.

Den 4. juni 2021 klokken 11:40 på Santa Barbara Cottage Hospital blev parret forældre for anden gang. Denne gang til en lille pige, der fik navnet Lilibet "Lili" Diana Mountbatten-Windsor. Lili er opkaldt efter sin oldemor, Dronning Elizabeth 2., hvis kælenavn var Lilibet. Hendes mellemnavn, Diana, blev valgt for at ære hendes afdøde farmor, Diana, prinsesse af Wales.

Karriere 
Hun spillede Rachel Zane i den amerikanske advokatserie Suits 2011-18, og er desuden kendt for sin rolle som specialagent Amy Jessup i sci-fi thrilleren Fringe.

Titler 

Meghan Markle fik ved indgåelsen af ægteskabet med prins Harry titel af Hendes Kongelige Højhed hertuginden af Sussex, grevinde af Dumbarton, baronesse Kilkeel.

Filmografi

TV

Film

Litteratur 
 Herbert, Emily (2018). Harry & Meghan. København: Memoris. .

Referencer

Eksterne henvisninger 
 

Skuespillere fra USA
Det Britiske Kongehus
Huset Windsor
Colitis ulcerosa

Colitis ulcerosa () er en autoimmun inflammatorisk tarmsygdom, som kun berører den nedre del af tyktarmen og endetarmen. Sygdommen er første gang beskrevet i 1859. Den er mest udbredt i den vestlige verden, særligt i de nordlige egne. I Danmark regner man med at omkring 52.000 mennesker har sygdommen (sammen med Crohns sygdom) og hvert år kommer der 1.040 nye tilfælde af Colitis ulcerosa til.

Den regnes med i gruppen af inflammatoriske tarmsygdomme (IBD), hvortil også Crohns sygdom og mikroskopisk kolit hører. Inflammationen forekommer når kroppens immunforsvar begynder at angribe sit eget væv. Sygdommen har et forløb der er karakteriseret ved aktive perioder og perioder med stilstand. Sygdommens udbredelse inddeles i proktit (kun endetarmen), venstresidig kolit (fra rektum op til tyktarmens første bøjning) og total eller pan kolit (hvor hele ende- og tyktarmen er betændt). Aktive perioder forekommer med et par måneder til års mellemrum.

Sygdommen må ikke forveksles med irritabel tyktarm.

Symptomer

Almindelige 
 Diarré, typisk blod iblandet
 Smerter ved afføring
 Feber
 Mange toiletbesøg om dagen
 Krampelignende smerter i tyktarmen i forbindelse med toiletbesøg
 Vægttab
 Blodmangel

Øvrige symptomer udenfor mavetarmsystemet 
 Muskel- og ledsmerter
 Hudproblemer
 Øjenproblemer
 Træthed
 Vitaminmangel

Årsager 
Man kender ikke årsagen til sygdommen, men den ses hyppigst i den vestlige verden og specielt i de nordlige dele, hvilket tyder på at vores levevis er med til at udvikle sygdommen, således har færinger en meget højere forekomst af mave-tarmsygdomme end danskere og forekomsten holder i 10 år efter de er flyttet hertil, hvorefter den aftager til et dansk niveau.

På trods af at flere patienter med Colitis ulcerosa lider af depression, har det ikke været muligt at påvise en direkte sammenhæng mellem depression og flere udbrud i sygdommen, nogle mener dog at der en sammenhæng mellem psykisk stress og opblussen i sygdommen.

Behandling 
Man kan ikke kureres for sygdommen, men den kan behandles enten kirurgisk eller medicinsk :
Kirurgisk ved at fjerne den del af tarmen, der er angrebet og indsætte en stomi.
Eller medicinsk ved oftest at slå akutte anfald ned ved hjælp af binyrebarkhormoner og derefter holde sygdommen nede ved hjælp af 5-aminosalicylsyre (5-ASA)-præparater.

Udvikling 
Udviklingen af nye tilfælde af Colitis ulcerosa er steget støt i de senere år, således var der 10,7 nye tilfælde pr. 100.000 i 1980, mens der i 2013 var 18,6 nye tilfælde pr. 100.000 indbyggere.

Undertyper 
Colitis ulcerosa har følgende undertyper:
 DK510	Ulcerøs pancolitis	
 DK512	Ulcerøs proktitis	
 DK513	Ulcerøs proktosigmoiditis	
 DK514	Inflammatoriske polypper	
 DK515	Venstresidig ulcerøs colitis	
 DK515A	Venstresidig proktocolitis	
 DK515B	Venstresidig hemicolitis	
 DK518	Anden form for ulcerøs colitis	
 DK518B	Ulcerøs colitis med forandringer i mundhulen	
 DK519	Ulcerøs colitis UNS

Eksterne henvisninger

Kilder 

Mave- tarmkanalens sygdomme
Lorton (Virginia)

Lorton er en by i Fairfax County i den amerikanske delstat Virginia. Byen har  indbyggere.

Lorton er hovedkvarteret for restaurantkæden Five Guys.

Referencer

Eksterne henvisninger 

Byer i Virginia
Smashburger

Smashburger er en amerikansk restaurant i en cafébutik med mere end 370 firmaejede og forpagterejede (franchise) virksomheder, der opererer i 37 delstater i U.S.A. og 9 lande.

Eksterne henvisninger 
 Smashburgers hjemmeside

Restaurantkæder fra USA
Etableret i 2007
Fu Hao

Fu Hao (; døde omkring 1200 f.Kr.) eller Fru Hao, posthumt Mu Xin (母辛) og undertiden Lady Fu Hao, var en af kong Wu Dings mange koner i Shang-dynastiet, og som, usædvanligt for den tid, også fungerede som general og ypperstepræstinde.

Fu Haos grav blev udgravet på Yin Xu af arkæolog Zheng Zhenxiang, intakt med mange bronze- og jadegenstande. Hendes grav er et af de mindre gravsteder og en af de bedst bevarede kongelige grave fra Shang-dynastiet; den eneste, der ikke er blevet plyndret inden udgravningen. Inde i graven var der tegn på et trækammer 5 meter langt, 3,5 m bredt og 1,3 m højt, der havde indeholdt en lakeret trækiste, som var rådnet væk.

Biografi 
Det er kendt, at kong Wu Ding ville styrke troskaben med nabostammerne ved at gifte sig med en kvinde fra hver af dem. Fu Hao (som var en af kongens 64 hustruer) kom ind i den kongelige husstand gennem et sådant ægteskab og udnyttede det semi-matriarkale samfund til at rykke op gennem rækken. Fu Hao er kendt hovedsagelig fra indskrifter på Shang-dynastiets orakelben, udgravet på Yin Xu.

Fu Hao er kendt hovedsagelig fra indskrifter på Shang-dynastiets orakelben, udgravet på Yin Xu. Ifølge disse indskrifter anførte hun adskillige militære kampagner. Tu-Fang havde kæmpet mod Shang i generationer, indtil de endelig blev besejret af Fu Hao i et enkelt afgørende slag. Yderligere kampagner mod de nærliggende Yi, Qiang og Ba fulgte; sidstnævnte er især husket for det tidligst registrerede storstilede baghold i kinesisk historie. Med 13.000 soldater og de vigtige generaler Zhi og Hou Gao tjenende under sig var Fu Hao den mest magtfulde Shang-general på sin tid. Denne meget usædvanlige status bekræftes af de mange våben, herunder store stridsøkser, som blev fundet i hendes grav.

Selvom kongen udøvede ultimativ kontrol over rituelle forhold, som var dagens vigtigste politiske aktivitet, viser orakelbeninskriptioner, at Wu Ding gentagne gange pålagde Fu Hao at udføre særlige ritualer og foretage ofringer. Dette var meget usædvanligt for en kvinde på den tid og viser, at kongen må have haft stor tillid til sin kone. Offergenstandene af bronze og skildpaddeskaller, der har påskrevet udarbejdet af Fu Hao og er opdaget i hendes grav, beviser yderligere hendes status som ypperstepræstinde og orakelkaster.

Hun styrede også sit eget lenssystem ved imperiets grænser og var prins Jies moder (orakelbenskriptioner viser bekymring for hendes velbefindende på fødselstidspunktet). Hun døde før kong Wu Ding, og han byggede en grav for hende i udkanten af den kongelige gravplads i sin hovedstad Yin. Kongen foretog senere mange ofringer her i håb om hendes åndelige hjælp til at besejre de angribende Gong, som truede med at udrydde Shang.

Se også 
 Fu Haos grav

Noter 

Bronzealder i Kina
Haderslev Kaserne

Haderslev Kaserne er en fungerende kaserne i Haderslev, etableret 1888, mens Sønderjylland var tysk. Kasernen er tegnet i en italiens-romansk stil inspireret af, hvordan italienske fæstninger blev opført i 1400-1500-tallet.

I forbindelse med den tyske besættelse af Danmark 9. april 1940 var den danske hærafdeling fra Haderslev Kaserne den sidste, der overgav sig. Det skete omkring kl. 7.45. Efter krigen tog oberst Gabel-Jørgensen i 1950 initiativ til en fejring af befrielsen i form af en lysfest på kasernen afholdt om aftenen 4. maj. Festligheden blev en tradition, så der hvert år siden har været afholdt lysfest i Haderslev, siden 2015 i et samarbejde mellem Haderslev Kaserne og Haderslev Kommune.

Kasernen er sammen med Ryes Kaserne i Fredericia hjemsted for Telegrafregimentet. HQ Bataljonen, DCM Kompagniet og Slesvigske Musikkorps har hjemme på kasernen i Haderslev.

I 2017 var der overvejelser om at lukke kasernen, men planen herom er foreløbig ikke blevet til noget.

I forsvarsforliget 2018 blev det besluttet at Slesvigske Fodregiment skulle genopstå igen, på Haderslev Kaserne. Under sin festtale til lysfesten den 4. maj 2018 fortalte forsvarschefen, general Bjørn Bisserup, at Slesvigske Fodregiment genoprettes på Haderslev Kaserne. Fredag 8. februar 2019 fik det genopstandne Slesvigske Fodregiment overrakt sin fane af H.M. Dronningen ved en ceremoni på Haderslev Kaserne. Slesvigske Fodregiment har huseret på Haderslev Kaserne siden 1. Januar 2019.

Referencer

Ekstern henvisning 
 Telegrafregimentet 

Kaserner i Danmark
Kaserne
Etableret i 1888
Thomas Damkjær Petersen

Thomas Damkjær Petersen (født 15. juni 1955) er uddannet civilingeniør fra Danmarks Tekniske Universitet 1981 (DTU) og er nuværende formand for Ingeniørforeningen i Danmark (IDA). 

Thomas Damkjær Petersen blev valgt som formand for IDA den 21. maj 2016 (genvalgt 2019), hvor han afløste tidligere formand Frida Frost. Udover sit virke i IDA var Thomas Damkjær Petersen også bestyrelsesformand i Akademikernes A-kasse (AKA) fra januar 2019 til november 2020.

Karriere 
Efter sin færdiggørelse af civilingeniør-studiet blev Thomas Damkjær Petersen i 1983 ansat som trafikplanlægger hos trafikselskabet HT, senere HUR og Movia, hvor han kom til at bestride flere tillidsmandsposter, blandt andet som næstformand i Hovedsamarbejdsudvalget/Hovedudvalget i 1993-2016. Han var tillidsrepræsentant for AC'ere m.fl. fra 1984-2016.

I HT/HUR/Movia var Thomas Damkjær Petersen med til at udarbejde trafikanalyser, trafikplanlægning, projektledelse af den overordnede trafikplanlægning, samarbejde med de offentlige myndigheder og som tillidsrepræsentant med til at øge samarbejdet mellem de fusionerede organisationer, som udgjorde først HUR og siden Movia.

Organisationsarbejde

IDA 
Thomas Damkjær Petersen har været aktiv i Ingeniørforeningen i Danmark (IDA) siden 1981.
 
I starten som engageret i indsatsen for arbejdsløse ingeniører. Siden har han indtaget en række poster i IDA's udvalg for arbejdsmarkedet, blandt andet som formand for IDA Offentlig fra 2010-2016 og som IDA's hovedforhandler i AC ved de offentlige overenskomster i 2002, 2005, 2008 og 2015.  

Thomas Damkjær Petersen har siddet i IDA's hovedbestyrelsen siden 2010 og været medlem af forretningsudvalget siden 2013. I maj 2016 blev han valgt som formand for Ingeniørforeningen i Danmark, og i 2019 blev han genvalgt.

Akademikernes A-Kasse 
I januar 2019 blev Thomas Damkjær Petersen valgt som bestyrelsesformand for Akademikernes A-kasse. Det skete efter at daværende formand Allan Luplau i december meddelte, at han trak sig. Han fratrådte igen i november 2020 for at hellige sig arbejdet som formand for IDA.

Plejefamiliernes Landsforening 
Thomas Damkjær Petersen var med til at stifte Plejefamiliernes Landsforening, som er en landsdækkende interesseorganisation, der blandt andet fremmer vilkårene for plejefamilier, der modtager børn i familiepleje eller aflastning. Fra 2002 til 2013 var han næstformand for foreningen.

Skole og Samfund 

Fra 1986-2011 var Thomas Damkjær Petersen formand for skolebestyrelsen på Øster Farimagsgades skole i København. I perioden 1990-1996 og igen i 1998-2008 var han formand for Skole og Samfund (nu Skole og Forældre).

Privatliv 
Thomas Damkjær Petersen er gift med socialpædagog Birthe Damkjær Petersen, de har tilsammen ni voksne børn, hvor af to er plejebørn. Parret er bosiddende i København.

Referencer

Eksterne henvisninger 
Thomas Damkjær Petersens profil på IDAs hjemmeside
Thomas Damkjær Petersen er ingeniørernes nye formand
Thomas Damkjær Petersen er valgt til ny formand i Ingeniørforeningen
Fagforeningsfolk fra Danmark

Ingeniører fra Danmark
Foreningsformænd fra Danmark
Personer i Kraks Blå Bog
PSL Research University

PSL Research University (PSL) ligger i den franske by Paris og regnes for at være blandt verdens førende tekniske universiteter.

PSL vægter især uddannelse indenfor naturvidenskab (ingeniøruddannelser) samt forskning på internationalt topplan.

Eksterne henvisninger 

 Universitetets hjemmeside 

Universiteter i Frankrig
Paris
Hannah Viller Møller

Hannah Viller Møller (født 4. august 2001 i Hellerup) er en dansk tennisspiller, der repræsenterer Hellerup Idrætsklub.

Hun blev i marts 2017 danmarksmester i indetennis, hvor hun vandt finalen med 6-0, 6-2 over Emilie K.S. Hansen. Året før havde Hannah Viller Møller tabt finalen til Clara Tauson.

I februar 2018 havde hun i single og double samlet spillet over 170 kampe på ITF Junior Circuit.

Referencer

Eksterne henvisninger 
 Hannah Viller Møller  på itftennis.com
 

Tennisspillere fra Danmark
Personer fra Hellerup
Tennisspillere fra HIK Tennis
Hørsand Station

Hørsand Station (Hørsand stasjon) var en jernbanestation på Rørosbanen, der lå i Løten kommune i Norge.

Stationen åbnede sammen med den første del af banen fra Hamar til Grundset 23. juni 1862. Oprindeligt hed den Sande, men den skiftede navn til Hørsand 21. maj 1866. Den blev nedgraderet til holdeplads 15. maj 1930 og til trinbræt 1. oktober 1961. Stationen blev nedlagt 1. juni 1986.

Stationsbygningen blev opført til åbningen i 1862 efter tegninger af Georg Andreas Bull. Bygningen blev revet ned i 1975, og i dag er der kun rester af en læsseperron, der minder om stationen. Fylkesvei 231 krydser banen i niveau lidt øst for stationsområdet.

Litteratur

Eksterne henvisninger 

Stationer på Rørosbanen
Nedlagte jernbanestationer i Norge
Etableret i 1862
Ophørt i 1986
Jernbanestationer i Hedmark